شەفەق نیوز/ سەرچەوەیگ ئەمنی، ئمڕوو شەممە، خەوەردا لە زەخمداری چوار کەس لەناو مرافەیگ چەکدار لە گەڕەک پیشەسازی لە پارێزگای نەجەف.
سەرچەوەگە ئەرا ئاژانس شەفەق نیوز وت: جەنگیگ چەکدار لە ناوچەی گەڕەک پیشەسازی لە نەجەف رەسیە زەخمداری چوار کەس، سێیانیان وە گولە زەخمدار بوینە.
سەرچەوەگە وتیش: ماشین فریاکەفتن زەخمدارەیل رەساننە نزیکترین خەسەخانە، و تا ئیسە هوکار ئی مرافەی چەکدارە نەزنیایە.
